શ્રીલંકા સામે કોલંબોમાં રમાયેલી બીજી ટેસ્ટ મેચમાં રવિન્દ્ર જાડેજાએ સારું પ્રદર્શન કરીને ઓલરાઉન્ડરોની યાદીમાં ટોચનું સ્થાન હાંસેલ કર્યું. પરંતુ ICCએ તેના પર આચાર સંહિતાના ઉલ્લંઘન કરવા બદલ એક ટેસ્ટ મેચનો પ્રતિબંધ લગાવ્યો છે. કોલંબો ટેસ્ટમાં ભારતીય ટીમે ઈનિંગ અને 53 રનથી જીત મેળવી હતી. જેમાં જાડેજાએ અણનમ 70 રન બનાવવા ઉપરાંત 7 વિકેટો પણ ઝડપી હતી. મેચની બીજી ઈનિંગમાં જાડેજાએ 5 વિકેટો ખેરવી હતી.